อยากถามว่า ถ้าทานยาคุมแบบ21หรือ28เม็ดคู่กับการใส่ถุงยางทุกครั้ง และไม่ได้เสร็จในถุงยาง แต่เสร็จด้วยมือแทน ใส่ถุงยางแค่ตอนที่สอดเข้าไป %ท้องเท่าไหร่ครับ อยากป้องกันให้มากที่สุดและปลอดภัยที่สุด เพราะครั้งแรก ก็ใส่ถุงแล้วมาเสร็จมือ แต่แฟนทานยาคุมฉุกเฉินไป ไม่อยากให้แฟนทานบ่อยเพราะผลข้างเคียงมันเยอะ เลยอยากถามว่าทำยังไงให้%ที่จะท้องน้อยที่สุด
สวัสดีค่ะ Npss,การทานยาคุมกำเนิดชนิด 21 หรือ 28 เม็ดนั้น หากทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ และหากใช้ถุงยางอนามัยร่วมด้วยอีกทั้งไม่ได้หลั่งใน โดยนำออกมาหลังข้างนอก โอกาสในการตั้งครรภ์ ก็ถือว่าแทบไม่มีค่ะ ดังนั้น จึงไม่จำเป็นต้องทานยาคุมฉุกเฉินร่วมไปด้วยโดยไม่จำเป็น เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะสำหรับการจะทำให้โอกาสการตั้งครรภ์เกิดขึ้นน้อยที่สุด การป้องกันดังกล่าวที่ทำอยู่ ก็ถือว่ามีน้อยมากอยู่แล้วค่ะ